5.pielikums


IEPIRKUMA LĪGUMS
Par urbšanas agregāta un papildaprīkojuma iegāde

Rīgā, sagatavošanas datums __.__.2025.
Pasūtītāja piešķirtais Līguma reģistrācijas numuru skatīt elektroniskā dokumenta pielikumā
Parakstīšanas datums ir pēdējā pievienotā droša elektroniskā paraksta un tā laika zīmoga datums.
Akciju sabiedrība “Latvijas valsts meži”, reģistrācijas Nr.40003466281,  turpmāk – LVM, tās _________________ personā, kura rīkojas uz LVM Valdes pilnvarojuma pamata, turpmāk – Pasūtītājs, no vienas puses, un
_________________, reģistrācijas Nr.______________, turpmāk – Piegādātājs, tās ________________ personā, kurš rīkojas uz _________ pamata, no otras puses, Pasūtītājs un Piegādātājs kopā, turpmāk – Puses,

ievērojot Publisko iepirkumu likuma 60.pantā noteikto un, pamatojoties uz atklāta konkursa “Urbšanas agregāta un papildaprīkojuma iegāde”, iepirkuma identifikācijas Nr. AS LVM 2025_12_Ak, CPV klasifikators: 43000000-3 (Kalnrūpniecības iekārtas, iekārtas darbiem karjeros un būvniecības aprīkojums); 43124900-7 (Iežu urbšanas iekārtas); 43136000-5 (Iekārtas darbam urbuma zemākajos slāņos; 43124000-8 (Urbšanas tehnika, turpmāk – Konkurss, rezultātiem noslēdz šādu līgumu, turpmāk – Līgums:
1. Līguma priekšmets un izpildes termiņš
1.1. [bookmark: _Hlk83911959]Pasūtītājs pasūta un Piegādātājs apņemas veikt urbšanas agregāta un tā papildaprīkojuma piegādi, turpmāk – Prece, saskaņā ar Tehnisko specifikāciju/ Tehnisko piedāvājumu (Līguma 1. pielikums), Piegādātāja iesniegto Finanšu piedāvājumu (Lūguma 2. pielikums) un Līguma noteikumiem.
1.2. Preču piegādes adrese:________________
1.3. Līgums stājas spēkā tā abpusējas parakstīšanas dienā un ir spēkā līdz Līgumā noteikto saistību pilnīgai izpildei. 
1.4. Piegādātājs piegādā Preces 10 (desmit) mēnešu laikā no Līguma spēkā stāšanās brīža.
1.5. Piegādātājs nodrošina Preču ražotāja noteikto garantijas termiņu, ja uz konkrēto Preci ir attiecināms garantijas termiņš. 
2. Līguma summa un norēķinu kārtība
2.1. Kopējā Līguma summa Līguma darbības laikā ir _________ EUR (summa vārdiem) bez pievienotās vērtības nodokļa, turpmāk – PVN. PVN aprēķināms un maksājams papildus Līgumcenai normatīvajos aktos noteiktajā kārtībā un apmērā.
2.2. Preču cenā ir ietvertas visas izmaksas, kas saistītas ar Preču piegādi atbilstoši Tehniskajai specifikācijai un ir saistītas ar Līguma izpildi, tostarp visas izmaksas, kas saistītas ar Preču cenu,  piegādi un transportēšanu, kā arī izmaksas, kas ir saistītas ar ražošanu, komplektēšanu, derīguma/garantijas termiņa saistību izpildi, kā arī visas ar to netieši saistītās izmaksas un paredzamie sadārdzinājumi, tajā skaitā visi nodokļi un nodevas, izņemot PVN.
2.3. Pasūtītājs veic apmaksu par piegādātajām Precēm pēc pieņemšanas-nodošanas akta vai pavadzīmes parakstīšanas.
2.4. Pasūtītājs apmaksā Piegādātāja iesniegto rēķinu 15 dienu laikā (uz Latvijā reģistrētas bankas kontu) vai 30 dienu laikā (uz ārvalstī reģistrētas bankas kontu) pēc atbilstoša rēķina oriģināla un Pušu parakstīta Preču pieņemšanas – nodošanas akta vai pavadzīmes saņemšanas dienas.
2.5. Maksājums skaitās izdarīts brīdī, kad Pasūtītājs ir veicis maksājumu no sava bankas norēķinu konta uz Piegādātāja izsniegtajā rēķinā norādīto bankas norēķinu kontu.
2.6. Piegādātājs, pamatojoties uz abpusēji parakstītu pieņemšanas – nodošanas aktu vai pavadzīmi, elektroniski sagatavo rēķinu un iesniedz to Pasūtītājam, nosūtot uz Pasūtītāja elektroniskā pasta adresi: rekini@lvm.lv un Līgumā norādītajai Pasūtītāja kontaktpersonai.
2.7. Piegādātājs, sagatavojot rēķinu, tajā iekļauj informāciju par Līguma datumu, Līguma reģistrācijas numuru un Līguma priekšmeta nosaukumu. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis.
3. Preču piegāde, pieņemšana un nodošana
3.1. Piegādātājs nodrošina Preču piegādi 10 mēnešu laikā no Līguma spēkā stāšanās brīža.
3.2. Piegādātājs Preces piegādā ____________________.
3.3. Preču piegādes laiku un vietu Piegādātājs telefoniski vai elektroniski saskaņo ar Pasūtītāja par Līguma izpildi atbildīgo personu ne vēlāk kā 2 (divas) darba dienas pirms Preces piegādes.
3.4. Piegādātājs veic Preču piegādi saskaņā ar Līgumu un Piegādātāja iesniegto piedāvājumu atbilstošā kvalitātē. Piegādātājs ir atbildīgs par Preču kvalitāti un atbilstību Pasūtītāja prasībām un Līguma noteikumiem.
3.5. Faktu par Preču piegādi Puses apliecina, parakstot Preču piegādes dokumentu – Preču pavadzīmi-rēķinu. Abpusēji parakstīts Preču piegādes dokuments ir uzskatāms par attaisnojuma dokumentu norēķinu veikšanai starp Pusēm. Preces piegādes dokuments tiek parakstīts tikai pēc Preces atbilstības un kvalitātes pārbaudes atbilstoši Līguma 3.6. punkta kārtībai.
3.6. Pasūtītājs 3 (trīs) darba dienu laikā veic piegādāto Preču pārbaudi, novērtējot to kvalitāti, atbilstību Līguma noteikumiem, Piegādātāja piedāvājumam un atbilstību informācijai, kas norādīta Preču piegādes dokumentā. Pēc veiktās pārbaudes Pasūtītājs paraksta attiecīgo Preču piegādes dokumentu vai arī sniedz Piegādātājam pamatotu atteikumu parakstīt Preču piegādes dokumentu.
3.7. Atteikuma parakstīts Preču piegādes dokumentu saņemšanas gadījumā, Piegādātājs novērš visus trūkumus, kuri uzskaitīti Preču piegādes dokumentā, Preču kvalitātē un atbilstībā Līguma noteikumiem, un atkārtoti iesniedz Pasūtītājam parakstīšanai Preču piegādes dokumentu.
3.8. Ja Piegādātājs atsakās novērst un/vai nenovērš Līguma 3.6. punktā konstatētos trūkumus Precēm vai Preču piegādes dokumentam Pušu saskaņotā termiņā, kas nevar būt garāks par 10 (desmit) darba dienām, tad Pasūtītājam ir tiesības piemērot Piegādātājam līgumsodu 10% (desmit procenti) apmērā no piegādāto Preču vērtības. Pasūtītājs neatlīdzina Piegādātājam zaudējumus, kas radušies Preču trūkumu novēršanas dēļ, kā arī ar nepieņemto Preču atgriešanu Piegādātājam saistītos izdevumus sedz Piegādātājs.
3.9. No Pasūtītāja puses Preču piegādes apliecinošu dokumentu vai atteikumu ir pilnvarota parakstīt Līguma 12.4.1. punktā norādītā persona  vai cita Pasūtītāja pilnvarota persona, no Piegādātāja puses 12.4.2. punktā  Izpildītāja pilnvarota persona.
3.10. Preces uzskatāmas par piegādātām un īpašuma tiesības uz Precēm pāriet Pasūtītājam ar brīdi, kad Piegādātājs un Pasūtītājs ir parakstījuši Preču piegādes dokumentu un ir veikta samaksa par Precēm atbilstoši Līguma noteikumiem un Piegādātāja piedāvājumam.
4. Piegādātāja pienākumi un tiesības
4.1. Piegādātāja pienākumi:
4.1.1. nodrošināt Līguma izpildi noteiktajā apmērā, kārtībā un termiņos atbilstoši Līguma un tā pielikumu noteikumiem. Ja Līguma izpildes laikā rodas objektīvi šķēršļi Līguma izpildei, Piegādātājam ir pienākums par tiem nekavējoties ziņot Pasūtītājam;
4.1.2. Nodrošināt Pasūtītāja divu darbinieku apmācību Preces lietošanā. Puses vienojas par apmācību vietu un laiku vismaz vienu nedēļu pirms plānoto apmācību norises.
4.1.3. Līguma izpildē ievērot normatīvo aktu un Pasūtītāja noteiktās prasības, kuras iekļautas Līgumā un tā pielikumos, kā arī Pasūtītāja pārstāvja veiktus norādījumus par Līguma izpildi, ciktāl tie nav pretrunā Līguma un normatīvo aktu noteikumiem un izpildīt visas normatīvajos aktos paredzētās saistības attiecībā uz valsts un pašvaldību iestādēm, kas attiecas uz Līguma izpildi;
4.1.4. ievērot FSC un PEFC meža apsaimniekošanas sertifikācijas standartos noteiktās prasības, “AS LVM līgumpartneru darbu pārtraukšanas prasības, konstatējot darba aizsardzības prasību pārkāpumus”, “Kontrolētās darba aizsardzības prasības AS LVM līgumpartneriem”, “Meža infrastruktūras objektu ekspluatācijas  noteikumi AS “Latvijas valsts meži””, “Norādījumi augsnes un ūdeņu aizsardzībai meža darbos”, “Norādījumi koku bojājumu novēršanai” (https://www.lvm.lv/biznesa-partneriem/iepirkumi/liguma-pielikumi/contractadd/26);
4.1.5. ievērot “Minimālo prasību daudzums darba aizsardzībā AS “Latvijas valsts meži” līgumpartneriem, kas veic darbus AS “Latvijas valsts meži” valdījumā esošajos derīgo izrakteņu ieguves objektos”, “Prasības vides piesārņojuma samazināšanai”, “Vides aizsardzības prasības meža darbos” (https://www.lvm.lv/biznesa-partneriem/iepirkumi/liguma-pielikumi/contractadd/28);
4.1.6. nodrošināt Preču pilnīgu atbilstību Līguma un tā pielikumu prasībām, Preču atbilstību kvalitātes prasībām atbilstoši paredzētajam Preču izmantošanas veidam un intensitātei. Ar kvalitatīvu un Līguma prasībām atbilstoši Preci šī Līguma ietvaros saprotama Prece, kas atbilst Preces ražotāja standartiem, kā arī spēkā esošiem normatīvajiem aktiem, kas attiecas uz konkrēto Preci un Līguma noteikumiem ir izmantojama atbilstoši Konkursā izvirzītajam lietošanas mērķim atbilstošā intensitātē;
4.1.7. uzņemties atbildību un nodrošināt pilnīgu Preču drošību pret iespējamiem bojājumiem un zudumiem līdz Preču nodošanai Pasūtītājam;
4.1.8. Līguma izpildes laikā nepasliktināt izmantoto ceļu tehnisko stāvokli. Ja Līguma izpildes laikā Piegādātājs pasliktina ceļu tehnisko stāvokli, Piegādātājs novērš radušos bojājumus par saviem līdzekļiem Pasūtītāja noteiktajā termiņā;
4.1.9. Līguma izpildē radītos bojājumus Pasūtītāja īpašumam vai valdījumam novērst ar saviem resursiem vai segt izmaksas, kādas Pasūtītājam rodas sakarā ar bojājumu novēršanu;
4.1.10. ja Līguma izpildes laikā notiek nelaimes gadījums darbā, trīs kalendāro dienu laikā rakstveidā informēt par to Pasūtītāju;
4.1.11. nodrošināt pieeju akreditētai sertifikācijas institūcijai audita veikšanai par Piegādātāja veiktajām darbībām Pasūtītājam saskaņā ar Līgumu meža apsaimniekošanas vai piegāžu ķēdes sertifikācijas procesa ietvaros;
4.1.12. informēt par visiem apstākļiem, kas var ietekmēt Līguma izpildi vai kavēt Līguma izpildi noteiktajos termiņos;
4.1.13. Līguma izpildes laikā neveikt patvaļīgas darbības, kas neizriet no Līguma noteikumiem vai kas nav saskaņotas ar Pasūtītāju;
4.1.14. Pārtraukt Līguma izpildi, ja Līguma turpināšana var radīt Pasūtītājam vai trešajām personām zaudējumus vai kaitējumu un par to nekavējoties ziņot Pasūtītājam. Šādā gadījumā Puses vienojas par veicamajiem pasākumiem zaudējumu vai kaitējuma novēršanai un par Līguma izpildes turpināšanu;
4.1.15. Preču piegādes vietā, identificējot sprādzienbīstamu priekšmetu rīkoties sekojošā kārtībā:
4.1.15.1. neaiztikt un nepārvietot identificēto priekšmetu;
4.1.15.2. izslēgt visas tehnikas vienības, nepārvietojot tās;
4.1.15.3. atkāpties drošā attālumā ~ 400 m, mēģinot atrast kādu aizsegu;
4.1.15.4. ziņot Valsts policijai pa tālruni 110 vai Valsts ugunsdzēsības un glābšanas dienestam pa tālruni 112, informējot par identificēto sprādzienbīstamo priekšmetu, sniedzot aprakstu par to un sekojot Valsts policijas vai Valsts ugunsdzēsības un glābšanas dienesta norādēm par turpmāko rīcību;
4.1.15.5. ziņot Pasūtītāja pilnvarotajam pārstāvim par identificēto sprādzienbīstamo priekšmetu un veiktajām darbībām;
4.1.15.6. neatsākt darbu izpildi līdz brīdim, kad Valsts policijas, Valsts ugunsdzēsības un glābšanas dienesta vai Nacionālo bruņoto spēku atbildīgā amatpersona nav paziņojusi par sprādzienbīstamo priekšmetu iznīcināšanas darbu pabeigšanu. 
4.2. Piegādātāja tiesības:
4.2.1. Līgumā noteiktajā termiņā, kārtībā un apjomā saņemt samaksu par Līguma priekšmetā noteiktajām piegādēm vai sniegtajiem pakalpojumiem, kas izpildīti un pieņemti saskaņā ar Līguma noteikumiem;
4.2.2. pieprasīt un saņemt no Pasūtītāja visu Līguma izpildei nepieciešamo informāciju, kas ir Pasūtītāja rīcībā.
5. Pasūtītāja pienākumi un tiesības
5.1.  Pasūtītājam ir pienākums: 
5.1.1. sekmēt Līguma izpildi atbilstoši Līguma noteikumiem, laicīgi sniedzot Piegādātājam Līguma izpildei neieciešamo informāciju; 
5.1.2. pieņemt atbilstoši Līguma noteikumiem veiktās piegādes un veikt apmaksu Līgumā noteiktajā kārtībā, termiņā un apmērā;
5.1.3. nodrošināt Piegādātāju ar informāciju par saglabājamajām dabas vērtībām Līguma izpildes vietā, ja tas attiecināms uz Līgumu;
5.1.4. veikt Piegādātāja darba un vides prasību ievērošanas uzraudzību;
5.1.5. nodrošināt piegādāto Preču ekspluatācijas, uzglabāšanas un lietošanas noteikumu ievērošanu tādā apmērā, kādā piegādātājs ir informējis Pasūtītāju;
5.2.  Pasūtītājam ir tiesības:
5.2.1. gadījumā, ja Piegādātājs nenovērš Pasūtītāja konstatētās Līguma neatbilstības Līgumā noteiktajā termiņā, tad Pasūtītājam, ja tas ir iespējams,  ir tiesības par saviem līdzekļiem tās novērst un iesniegt Piegādātājam rēķinu par radušos izdevumu (zaudējumu) apmaksu. Gadījumā, ja Piegādātājs neapmaksā tam iesniegto rēķinu norādītajā termiņā, Pasūtītājam ir tiesības piedzīt parādu Līgumā noteiktajā kārtībā;
5.2.2. ja Piegādātājs Līguma izpildē neievēro Līguma un tā pielikumu noteikumus, tad Pasūtītājs ir tiesīgs apturēt Līguma izpildi, līdz pārkāpuma novēršanai un zaudējumu segšanai, ja tādi radīti, par Līguma apturēšanu rakstveidā paziņojot Piegādātājam;
5.2.3. Pasūtītājs nav atbildīgs par Piegādātāja vai trešo personu (apakšuzņēmēju) darbības vai bezdarbības rezultātā radītajiem zaudējumiem un  kaitējumu;
5.2.4. pārbaudīt Piegādātāja Līguma izpildes nodrošināšanā iesaistītā apakšuzņēmēja un  personāla  atbilstību Līguma un normatīvo aktu prasībām; 
5.2.5. Pasūtītājam ir tiesības kontrolēt Līguma izpildi un kvalitāti, konstatējot neatbilstību Līguma vai tā pielikumu prasībām, apturēt Līguma izpildi un uzdot Piegādātājam novērst konstatētās neatbilstības;
5.2.6. Pasūtītājam ir tiesības Līguma izpildes ietvaros veikt fotografēšanu vai filmēšanu  Līguma izpildes vietā un  Līguma izpildes gaitā. 
6. Pušu atbildība un līgumsodi 
6.1. Par Līguma neizpildi vai nepienācīgu izpildi Puses ir atbildīgas Latvijas Republikas normatīvajos aktos paredzētajā kārtībā ar šajā Līgumā noteiktajiem izņēmumiem.
6.2. Pasūtītājam ir tiesības piemērot un Piegādātājs maksā Pasūtītājam līgumsodu 200,00 EUR (divi simti euro un 00 centi) apmērā par šādiem Līguma noteikumu pārkāpumiem:
6.2.1. ja Pasūtītājs, veicot Līgumā noteikto piegāžu vai pakalpojumu pieņemšanu, konstatē neatbilstību Līguma vai tā pielikumu noteikumiem un neatbilstību nav iespējams labot. Līgumsods noteiktajā apmērā piemērojams par katru konstatēto neatbilstību atsevišķi;
6.2.2. ja Piegādātājs neievēro apakšuzņēmēja piesaistīšanas kārtību;
6.2.3. ja Piegādātājs pārkāpj vai neievēro kādu no Līguma noteikumiem, par kuru Līgumā nav paredzēts atsevišķs līgumsods. Līgumsods noteiktajā apmērā piemērojams par katru konstatēto neatbilstību atsevišķi.
6.3. Ja Piegādātājs neievēro Līguma 4.1.2., 4.1.3., 4.1.4., 4.1.5., un 4.1.6.apakšpunkta noteikumus, Pasūtītājam ir tiesības piemērot un Piegādātājs maksā Pasūtītājam līgumsodu 70,00 EUR (septiņdesmit euro un 00 centi) apmērā par katru gadījumu.
6.4. Pasūtītājam ir tiesības piemērot un Piegādātājs maksā Pasūtītājam līgumsodu 10% apmērā no Līguma summas, ja Pasūtītājs vienpusēji atkāpjas no Līguma kādā no Līguma 11.1.1. - 11.1.3.apakšpunktos noteiktajiem gadījumiem. 
6.5. Piemērojot Līguma 6.4.punktā noteikto līgumsodu, citus Līgumā noteiktos līgumsodus Pasūtītājs nepiemēro.
6.6. Ja Pasūtītājs kavē Līgumā noteikto rēķina apmaksas termiņu, Piegādātājam ir tiesības piemērot un Pasūtītājs maksā Piegādātājam līgumsodu 0.5 % apmērā no noteiktajā termiņā neapmaksātā Piegādātāja izrakstītā rēķina summas bez PVN par katru kavējuma dienu, bet ne vairāk kā 10% no neapmaksātā rēķina summas. 
6.7. Pasūtītājs var ieturēt piemērotā līgumsoda summu no Piegādātāja iesniegtā rēķina. Ja Piegādātāja iesniegtajā rēķinā norādīta summa apmaksai pilnībā nenosedz aprēķinātā līgumsoda summu, tad Pasūtītājs par atlikušo (ar rēķina summu nenosegto) līgumsoda summu izraksta rēķinu un iesniedz to Piegādātājam apmaksai.
6.8. Līgumsoda samaksa neatbrīvo Puses no pārējo Līguma saistību izpildes. 
6.9. Pasūtītājs ir tiesīgs piemērot vienpusēju ieskaitu no jebkura vienas šķiras prasījuma priekšmeta (t.sk. no jebkura cita starp Pusēm noslēgta līguma priekšmeta), par to rakstveidā paziņojot Piegādātājam viena kalendārā mēneša laikā no ieskaita piemērošanas dienas, ja Piegādātājam ir pienākums maksāt Līgumā minētos līgumsodus vai veikt citus maksājumus un Pasūtītājam ir pienākums apmaksāt jebkura starp Pusēm noslēgta līguma rēķinus. Ja nav iespējams piemērot ieskaitu, tad Piegādātājam ir pienākums  apmaksāt Pasūtītāja izrakstīto rēķinu tajā norādītajā termiņā un apmērā. 
6.10. Ja nav iespējams piemērot ieskaitu, tad Piegādātājam ir pienākums samaksāt aprēķināto līgumsodu rēķinā norādītajā termiņā. 
6.11. Puses ir atbildīgas tikai par tiešajiem zaudējumiem, kuri radušies otrai Pusei sakarā ar Līguma neizpildi vai nepienācīgu izpildi. Puses neatbild viena otrai par netiešajiem un nejaušajiem zaudējumiem un par negūto peļņu. 
7. Apakšuzņēmēja nomaiņa un jauna piesaiste
7.1. Līguma izpildē piesaistītie apakšuzņēmēji norādīti Līguma 2.pielikumā (ja tiek piesaistīti).
7.2. Piegādātājs atbild par Līguma izpildē apakšuzņēmēja veiktajiem darbiem, tai skaitā darbības vai bezdarbības rezultātā nodarīto zaudējumu vai radīto kaitējumu.
7.3. Piegādātājs veic Līguma 2.pielikumā norādīto apakšuzņēmēja nomaiņu un jaunu iesaistīšanu Līguma izpildē tikai ar Pasūtītāja rakstveida saskaņojumu, ievērojot šādus noteikumus: 
7.3.1. apakšuzņēmēja nomaiņa un jauna iesaistīšana Līguma izpildē pieļaujama tikai tādā gadījumā, ja tiek nodrošināta atbilstība Pasūtītāja noteiktajām kvalifikācijas un atbilstības prasībām;
7.3.2. pirms jauna apakšuzņēmēja iesaistīšanas Līguma izpildē Piegādātājs saskaņojuma saņemšanai iesniedz Pasūtītājam iesniegumu, kurā norāda:
7.3.2.1. iesnieguma autoru un līguma numuru;
7.3.2.2. nomaināmo apakšuzņēmēju vai papildus piesaistāmo apakšuzņēmēju, norādot informāciju atbilstoši Līguma 2.pielikumā noteiktajām prasībām;
7.3.2.3. apakšuzņēmējam nododamo daļas apjomu EUR bez PVN no kopējās Līguma vērtības;
7.3.2.4. iesniegumam pievieno kvalifikāciju un atbilstību apliecinošu dokumentu kopijas, ja attiecināms.
7.4. Pasūtītājs izvērtē Uzņēmēja iesniegumā norādīto informāciju un pieņem lēmumu atļaut vai atteikt Līguma 2.pielikumā norādītā apakšuzņēmēja nomaiņu un jauna apakšuzņēmēja iesaistīšanu Līguma izpildē:
7.4.1. Pasūtītājs nepiekrīt apakšuzņēmēja nomaiņai vai jauna iesaistīšanai Līguma izpildē, ja piedāvātais apakšuzņēmējs neatbilst izvirzītajām kvalifikācijas prasībām;
7.4.2. Piegādātāja piedāvātais apakšuzņēmējs, kura veicamo darbu vērtība ir vismaz 10 000,00 EUR, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktajiem izslēgšanas iemesliem; 
7.5. Piegādātājs nodrošina, ka gan Piegādātāja, gan apakšuzņēmēja piesaistītā personāla kvalifikācija ir atbilstoša Līguma izpildes specifikai un ka Līguma izpildē iesaistītais personāls un apakšuzņēmēji un to personāls ir informēti par Līguma noteikumiem un Pasūtītāja izvirzītajām prasībām Darbu izpildei.
7.6. Piegādātājs nodrošina visu Līgumā un 2.pielikumā norādīto fizisko personu informēšanu par paredzēto personas datu apstrādi, kuru veiks Pasūtītājs Līguma izpildē.
7.7. Pasūtītājs var pieprasīt, lai Piegādātājs precizē vai iesniedz papildu informāciju vai dokumentus, kas pamato apakšuzņēmēja nomaiņu un jauna apakšuzņēmēja iesaisti Līguma izpildē.
7.8. Pasūtītājs, nosūtot rakstveida paziņojumu, informē Piegādātāju par pieņemto lēmumu piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Grozījumi Līguma 2.pielikumā par apakšuzņēmēju nomaiņu vai jauna iesaisti Līguma izpildē stājas spēkā vienas darbdienas laikā pēc paziņojuma nosūtīšanas.
8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi.
8.2. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā, kurus attiecīgā Puse varēja vai tai vajadzēja saprātīgi paredzēt vai novērst. Pie nepārvaramas varas vai ārkārtas apstākļiem nav pieskaitāmi Latvijas valsts teritorijā pastāvošie laika apstākļi, to sezonalitāte un tām raksturīgie nokrišņu veidi un apmērs, kā arī ģeogrāfiskajam novietojumam raksturīgais reljefs. Nav pieļaujama atsaukšanās uz nepārvaramas varas apstākļu ietekmi, ja Puse Līguma saistības nav pienācīgi pildījusi līdz nepārvaramas varas apstākļu iestāšanās brīdim.
8.3. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
8.4. Par Līguma 8.1.punktā minēto apstākļu iestāšanos Pusei ir nekavējoties, bet ne vēlāk kā piecu darbdienu laikā, rakstiski jāpaziņo otrai Pusei, iekļaujot detalizētu pamatojumu tam, kā un kādā apmērā iestājušies nepārvaramas varas apstākļi negatīvi ietekmē Līguma saistību izpildi, pretējā gadījumā atsaukšanās uz nepārvaramu varu ir uzskatāma par nepamatotu. 
8.5. Apstiprinoties nepārvaramas varas apstākļu iestāšanai, Puses vienojas par nepieciešamajiem Līguma grozījumiem un rīcību nepārvaramas varas ietekmes uz Līguma izpildi mazināšanai.
9. Konfidencialitāte un personas datu apstrāde
9.1. Informāciju vai datus, ko Puses ieguvušas Līguma izpildes laikā un kas attiecas uz Līguma izpildi vai otras Puses darbību tā ietvaros, neatkarīgi no to fiksēšanas veida, uzskata par konfidenciālu, izņemot normatīvajos aktos un Līgumā noteiktos izņēmumus. Puses neizpauž un citādi neizmanto konfidenciālu informāciju bez laika ierobežojuma un uz to neattiecas Līguma darbības termiņš. 
9.2. Puses nodrošina, ka to Līguma izpildē iesaistītie darbinieki vai citas personas, kurām Līgumā paredzētos gadījumos nodota konfidenciālā informācija, izmanto to vienīgi Līguma izpildes nodrošināšanai vai tikai nepieciešamajā apjomā, kā arī uzņemas un ievēro vismaz tādas pašas konfidencialitātes saistības, kādas ir noteiktas Pusēm šajā Līgumā.
9.3. Puses veic piemērotus drošības pasākumus konfidenciālas informācijas aizsardzībai saskaņā ar normatīvo aktu prasībām. 
9.4. Konfidenciālas informācijas izpaušanu neuzskata par Līguma noteikumu pārkāpumu šādos gadījumos:
9.4.1. informāciju izpauž, lai nodrošinātu Līguma izpildi, tā ir nepieciešama tiesvedībā, lai aizsargātu no Līguma izrietošās Pušu tiesības vai tā ir nepieciešama Pušu juridiskās palīdzības sniedzējiem, revidentiem vai auditoriem;
9.4.2.  informāciju izpauž pēc tam, kad tā kļuvusi publiski zināma vai pieejama neatkarīgi no Pusēm (nav attiecināms uz gadījumiem, kad informācija kļūst pieejama Līguma noteikumu neievērošanas rezultātā Pušu vainas dēļ);
9.4.3.  informācija saskaņā ar normatīvajiem aktiem ir atklāta vai valsts vai pašvaldību iestādes to noteikušas par atklātu;
9.4.4. informācija, ievērojot normatīvo aktu prasības, ir jānodod kompetentai valsts vai pašvaldību iestādei vai amatpersonai;
9.4.5.  informācija ir Puses, kura ir konfidenciālās informācijas īpašnieks interneta mājas lapā, preses izdevumos, grāmatās vai citos publiski pieejamos informācijas avotos.
9.5. Par konfidenciālu tiek uzskatīta jebkura informācija, kas atspoguļota Līgumā, visos tā pielikumos, vai kāda no Pusēm ir uzzinājusi Līguma sagatavošanas, parakstīšanas vai izpildes laikā (izņemot informāciju, kas saskaņā ar Publisko iepirkuma likuma 60.pantā ir vispārpieejama), tai skaitā jebkāda informācija par Pusēm, to darbiniekiem vai klientiem, par Līgumā ietverto darbību raksturu vai jebkādām to detaļām, fizisko personu personas datiem un cita informācija, kas iegūta Līguma izpildes ietvaros, izmantot tikai Līguma izpildei.
9.6. Konfidenciāla informācija var tikt izpausta trešajām personām tikai un vienīgi saskaņā ar iepriekšēju rakstisku attiecīgās Puses piekrišanu, izņemot, kad informācija ir izpaužama saskaņā ar Latvijas Republikas normatīvajiem aktiem. Minētā informācija ir konfidenciāla visu Līguma termiņu.
9.7. Puses ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām. 
9.8. Puses nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras Puses piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.
9.9. Piegādātājs nodrošina, ka visu tā norādīto fizisko personu datu apstrādei, kuru veiks Pasūtītājs Līguma izpildē, ir nodrošināts personas datu apstrādes tiesiskais pamats normatīvajos aktos noteiktajā kārtībā un personas ir informētas par paredzēto personas datu apstrādi.
9.10. Piegādātājs apliecina, ka ir informēts un apzinās, ka Pasūtītājs apstrādā Līguma izpildē iesaistītā Piegādātāja personas datus Līguma saistību izpildei un normatīvajos aktos noteikto Pasūtītāja saistību izpildei. Papildu informācija par personas datu apstrādi norādīta Pasūtītāja Privātuma politikā, kas pieejama: https://www.lvm.lv/privatuma-politika. Piegādātājs apliecina, ka Līgumā norādītais personāls ir informēts par tā personas datu apstrādi, nodošanu apstrādei Pasūtītājam un apstrādes kārtību.
9.11. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.
10. Līguma grozījumi
10.1. Līgumu var papildināt vai grozīt, Līgumā noteiktajā kārtībā un gadījumos, Pusēm savstarpēji vienojoties. Jebkuras Līguma izmaiņas vai grozījumi tiek noformēti rakstveidā un kļūst par Līguma neatņemamu sastāvdaļu. Izmaiņas un grozījumi Līgumā stājas spēkā tad, kad par to ir panākta abu Pušu rakstveida vienošanās.
10.2. Līguma rekvizītos norādītā Piegādātāja bankas konta maiņa Līguma izpildes laikā ir veicama ar abu Pušu rakstveida vienošanos. 
10.3. Pusēm rakstveidā vienojoties ir tiesības veikt Līgumā grozījumus, ievērojot Publisko iepirkumu likuma 61.panta noteikumus un nemainot Līguma vispārējo raksturu, veidu un mērķi, ja grozījumi atbilst vienam no šādiem gadījumiem:
10.3.1. grozījumi ir nebūtiski;
10.3.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos;
10.3.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
10.4. Līguma grozījumi pieļaujami, ja objektīvu apstākļu dēļ ir nepieciešams veikt precizējumus tehniskajā specifikācijā un šie precizējumi nemaina Līguma izpildes apjomu un cenu.
11. Līguma izbeigšana
11.1. Pasūtītājam izvērtējot radušos apstākļu ietekmi uz turpmāko Līguma izpildi ir tiesības vienpusēji atkāpties no Līguma, nosūtot Piegādātājam rakstveida paziņojumu Publisko iepirkumu likumā un sekojošos Līgumā noteiktajos gadījumos: 
11.1.1. Piegādātājs kavē Līgumā noteikto Preču piegādes termiņu vairāk par vienu mēnesi un Pasūtītāja nosūtītajā pretenzijā noteiktajā termiņā nav izpildījis saistības;
11.1.2. Piegādātājs izpilda Līgumu, neievērojot Līguma un tā pielikumu noteikumus un prasības, un pēc pamatotas Pasūtītāja rakstveida pretenzijas saņemšanas tajā noteiktajā termiņā nav pārkāpumu novērsis;
11.1.3. Piegādātājs, piedaloties Konkursā, savā piedāvājumā ir norādījis nepatiesu informāciju, tādējādi maldinot iepirkuma komisiju, kā rezultātā nepamatoti ieguvis tiesības slēgt Līgumu;
11.1.4. pret Piegādātāju uzsākts maksātnespējas process vai tā darbība tiek izbeigta vai pārtraukta, vai apturēta Piegādātāja saimnieciskā darbība; 
11.1.5. citos Līgumā vai normatīvajos aktos paredzētajos gadījumos.
11.2. Piegādātājs var vienpusēji atkāpties no Līguma, nosūtot Pasūtītājam rakstveida paziņojumu, ja:
11.2.1. Pasūtītājs neveic maksājumus Līguma 2.4.punktā noteiktajā kārtībā, un līgumsods sasniedzis 10% no neapmaksātā rēķina summas bez PVN;
11.2.2. pret Pasūtītāju uzsākts maksātnespējas process vai tā darbība tiek izbeigta vai pārtraukta, vai apturēta Pasūtītāja saimnieciskā darbība.
11.3. Līgums tiek izbeigts pirms termiņa ar vienpusēju paziņojumu vai Pušu rakstveida vienošanos, ja Līgumu nav iespējams izpildīt tādēļ, ka kādai no Pusēm piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.4.  Parakstot vienošanos, Puses var izbeigt Līgumu pirms termiņa Līgumā neparedzētos gadījumos. Šādā gadījumā Puses vienojas par pabeigto Līguma apjoma nodošanu un apmaksu. 


12. Pušu korespondence
12.1. Pušu savstarpējie paziņojumi, izņemot Līgumā noteiktos gadījumos, veicami rakstveidā. 
12.2.  Sarakstei ar drošu elektronisko parakstu Puses izmanto Līguma rekvizītu daļā norādītās Pušu elektroniskā pasta adreses. 
12.3.  Paziņojums, izņemot Līgumā citādi atrunātus gadījumus, uzskatāms par saņemtu, ja tas:
12.3.1. nosūtīts pa pastu uz Līgumā norādīto Puses adresi korespondences saņemšanai un no nosūtīšanas dienas pagājušas septiņas kalendārās dienas; 
12.3.2. nosūtīts elektroniski, izmantojot drošu elektronisko parakstu, uz Līgumā norādīto elektroniskā pasta adresi un no nosūtīšanas dienas pagājusi viena darba diena.
12.4. Pušu pārstāvji Līguma izpildē:
12.4.1. Pasūtītāja pārstāvis, kurš ir atbildīgs par Līguma administrēšanu Pasūtītāja vārdā: ________________, tālruņa numurs ______, elektroniskā pasta adrese: ____________;
12.4.2. Piegādātāja pārstāvis, kurš ir atbildīgs par Līguma administrēšanu Piegādātāja vārdā: ______________, tālruņa numurs _______________, elektroniskā pasta adrese: __________. 
12.5. Informācijas apmaiņu par Līguma izpildes jautājumiem, t.sk. Līguma izpildi, piegādēm, pakalpojumiem nodrošina Līguma 12.4.1.punktā norādītais Pasūtītāja pārstāvis. Ja Piegādātājam rodas problēmas, t.sk. kavējumi saziņā ar Pasūtītāja pārstāvi, tas nekavējoties ziņo Pasūtītājam, nosūtot paziņojumu uz Līguma rekvizītu daļā norādīto Pasūtītāja elektroniskā pasta adresi.
12.6. Ja Līgumā paredzēts noteikts saziņas veids, izņēmuma gadījumos, lai nodrošinātu operatīvāku saziņu un ar otras Puses piekrišanu pieļaujama cita saziņas veida izmantošana, piemēram, dokumentu nodošana klātienes tikšanās laikā.
12.7. Puses ne vēlāk kā trīs darbdienu laikā rakstveidā paziņo otrai Pusei par Līguma izpildē iesaistīto Pušu pārstāvju maiņu, elektroniskās pasta adreses maiņu, juridiskās adreses vai adreses korespondences saņemšanai maiņu, nodokļu maksātāja statusa maiņu, rekvizītu maiņu, reorganizāciju, likvidācijas vai maksātnespējas procesa uzsākšanu. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par saņemtiem, ja tie tika nosūtīti uz Latvijas Republikas Komercreģistrā ierakstīto Puses adresi. Cita veida paziņojumi Pusei nav saistoši.
13. Strīdu izskatīšana
Domstarpības, kas radušās starp Pusēm Līguma saistību izpildes laikā, tiek risinātas sarunu ceļā, bet, ja vienošanās netiek panākta, strīds izskatāms Baltijas Starptautiskajā šķīrējtiesā saskaņā ar tās reglamentu (pieejams šķīrējtiesas mājas lapā internetā šādā adresē: http://www.arbitration.lv) viena tiesneša sastāvā, vai Latvijas Republikas tiesā pēc prasītāja izvēles, piemērojot Latvijas Republikā spēkā esošos normatīvos tiesību aktus.
14. Noslēguma noteikumi
14.1. Puses vienojas, ka Līgumā paredzētās saistības pildīs personīgi. Izņēmumi no šī noteikuma iespējami, ja:
14.1.1. atbilstoši Līguma 7.1.punktā noteiktajam, Piegādātājs daļu no Līguma izpildes nodod apakšuzņēmējam;
14.1.2. abas Puses pirms Līgumā paredzēto saistību tiesību nodošanas citai personai par to rakstveidā vienojas. Šis noteikums attiecas arī uz prasījumu tiesību cesiju;
14.1.3. Puses saistību tiesību pārņemšana noteikta ar likumu, tiesas spriedumu vai normatīvajos aktos noteiktā kārtībā reģistrēta Latvijas Republikas Uzņēmumu reģistrā (vai ārvalsts komercreģistra iestādes vestajos reģistros);
14.1.4. Pusei, kuras saistību tiesības pārņemtas, ir pienākums nekavējoties elektroniski uz otras Puses rekvizītu daļā norādīto e-pasta adresi nosūtīt informatīvu paziņojumu par saistību tiesību pārņemšanas tiesisko pamatu un saistību tiesību pārņēmēju.
14.2. Ja zaudē spēku kāds no Līguma noteikumiem, pārējie Līguma noteikumi paliek spēkā, ciktāl tos neatceļ spēku zaudējušie Līguma noteikumi.  
14.3. Jautājumos, kas nav atrunāti Līgumā Puses rīkojas atbilstoši spēkā esošajiem normatīvajiem aktiem. 
14.4. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
15. Pielikumi
15.1. Līguma pielikumi ir Līguma neatņemama sastāvdaļa:
Pielikums Nr.1:
Pielikums Nr.2:

Pušu rekvizīti:
	PASŪTĪTĀJS
	
	PIEGĀDĀTĀJS

	AS “Latvijas valsts meži”
Reģistrācijas numurs 40003466281
Vaiņodes iela 1, Rīga, LV – 1004
Tālr.nr. 67610015

AS “SEB banka”
Konts: LV10UNLA0003030467544

Elektroniskā pasta adrese sarakstei ar drošu elektronisko parakstu: lvm@lvm.lv 


	
	___________________
Reģistrācijas numurs ____________
Juridiskā adrese: ______________
Tālruņa numurs _____________

AS “____________”
Konts: _________________

Elektroniskā pasta adrese sarakstei ar drošu elektronisko parakstu: _______________ 


	
	



	


ŠIS DOKUMENTS IR ELEKTRONISKI PARAKSTĪTS AR
DROŠU ELEKTRONISKO PARAKSTU UN SATUR LAIKA ZĪMOGU

